Балачанка (вёска)

Балача́нка (, ) — вёска ў Пухавіцкім раёне Мінскай вобласці. Уваходзіць у склад Пухавіцкага сельсавета. Месціцца за 13 км на ўсход ад Мар’інай Горкі, 64 км ад Мінска, на рацэ Балачанка.

 Гісторыя 

 Ранняя гісторыя 
З 2,5 км на паўднёвы ўсход ад вёскі, на правым беразе Балачанкі, у лесе ўва ўрочышчы Дубы месціцца гарадзішча з мясцовай назвай Акопы Кацярыны.

Паводле перапісу 1917 года быў маёнтак Балачанка ў Пухавіцкай воласці Ігуменскага павета Мінскай губерні. Ён месціўся на супрацьлеглым (левым) беразе Балачанкі, супроць сённяшняй вёскі.

 Найноўшы час 
З канца лютага 1918 года тэрыторыя акупаваная войскамі Германскай імперыі. 25 сакавіка 1918 года згодна з Трэцяй Устаўной граматай воласць абвешчана часткай Беларускай Народнай Рэспублікі. У снежні 1918 года занята Чырвонай Арміяй, з 1 студзеня 1919 года ў адпаведнасці з пастановай І з’езда КП(б) Беларусі яна ўвайшла ў склад Савецкай Беларусі, з 27 лютага 1919 года — у ЛітБел ССР. У час польска-савецкай вайны ў жніўні 1919 — ліпені 1920 гадоў пад акупацыяй Польшчы (Мінская акруга ГУУЗ).

З 31 ліпеня 1920 года ў Беларускай ССР. На месцы сённяшняй Балачанкі быў створаны пасёлак, які пэўны час на картах абазначаўся як Нова-Балачанка. У 1921 годзе адкрыта працоўная школа 1-й ступені, у якой у 1922 годзе было 34 вучні. У пачатку 1930-х гадоў праведзена прымусовая калектывізацыя, створаны калгас імя В. М. Молатава, была кузня. У 1937 годзе ў вёсцы адпачываў Якуб Колас, які адлюстраваў мясціны ў сваіх творах.

У Другую сусветную вайну з канца чэрвеня 1941 года да пачатку ліпеня 1944 года пад акупацыяй Германіі. З 1942 да 1943 года ў наваколлі базіравалася савецкая партызанская брыгада «Полымя», падпольныя Пухавіцкія раённыя камітэты КП(б) і ЛКСМБ. У снежні 1942 года ў ходзе нямецкай карнай аперацыі вёска была спалена, забіта 19 чалавек. Пасля вайны вёска адноўлена.

 Насельніцтва 
 1917 год — 4 двары, 9 жыхароў
 1926 год — 15 двароў, 83 жыхары
 1960 год — 68 жыхароў
 2002 год — 3 двары, 5 жыхароў
 2009 год — 4 жыхары
 2019 год — 10 жыхароў

 Славутасці 

 Гарадзішча перыяду ранняга жалезнага веку, ва ўрочышчы Дубы на правым беразе р. Балачанка, 1,5-1,7 км на паўднёвы захад ад вёскі Балачанка — 
 Мемарыяльная дошка на доме ў якім адпачываў і працаваў Якуб Колас

 Крыніцы 

 Літаратура 




 Спасылкі 

Катэгорыя:Пухавіцкі сельсавет
Катэгорыя:Населеныя пункты Пухавіцкага раёна

Катэгорыя:Дземідэцкія-Дземідовічы
Катэгорыя:Вёскі Беларусі, цалкам або часткова знішчаныя нацыстамі